Diari Oficial de la Generalitat Valenciana


Sumari del DOGV 7593, del 14-08-2015 (2015/7117)

RESOLUCIÓ de 7 d'agost de 2015, del conseller d'Educació, Investigació, Cultura i Esport, per la qual es declara deserta la provisió, pel sistema de lliure designació, del lloc de treball número 28851, subdirector general de l'Esport, anunciada en la Convocatòria 10/15, de 13 de maig de 2015.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7593

Data del DOGV
:   14-08-2015

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2015/7117


Data del document
:   07-08-2015

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * concurs administratiu

RESOLUCIÓ de 7 d'agost de 2015, del conseller d'Educació, Investigació, Cultura i Esport, per la qual es declara deserta la provisió, pel sistema de lliure designació, del lloc de treball número 28916, subdirector general de l'Esport, anunciada en la Convocatòria 10/15, de 13 de maig de 2015. [2015/7117]  
Vista la proposta de 29 de juny de 2015, formulada per l'òrgan tècnic de provisió corresponent a la Convocatòria 10/15, de 13 de maig de 2015 (DOCV 7526, 15.05.2015), per a la provisió pel procediment de lliure designació del lloc de treball número 28978, subdirector general de l'Esport, en la Conselleria d'Educació, Cultura i Esport.  
  
Tenint en compte la reestructuració que s'ha produït des de llavors en l'organització administrativa de la Generalitat, així com la mateixa naturalesa del lloc de treball la provisió del qual es pretén, s'ha considerat convenient demanar confirmació de la idoneïtat del candidat proposat a l'actual titular del centre directiu a què està adscrit.  
En conseqüència, en data 31 de juliol de 2015, el director general d'Esports ha emés un informe en què s'assenyala que el candidat proposat no resulta idoni per no tindre el perfil adequat per a exercir les funcions i tasques del lloc de subdirector general d'Esports. A la vista de l'esmentat informe, en data 3 d'agost el subsecretari emet un informe en què es proposa que es declare desert l'esmentat lloc de treball per no donar-se, en el candidat proposat per l'òrgan tècnic de provisió, les condicions d'idoneïtat per a l'exercici de les funcions pròpies del dit lloc de treball.  
De conformitat amb el que disposen els articles 99 i 102 de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana, així com els articles 27 i següents del Decret 33/1999, de 9 de març, del Govern Valencià, pel qual s'aprova el Reglament de selecció, provisió de llocs de treball i carrera administrativa del personal comprés en l'àmbit d'aplicació de la Llei de Funció Pública Valenciana, i amb la competència que m'atribueix l'apartat tercer de l'esmentat article 102, resolc:  
Declarar desert el lloc de treball número 28274, subdirector general d'Esport, en la Conselleria d'Educació, Investigació, Cultura i Esport, pels motius exposats.  
  
Contra aquesta resolució, que posa fi a la via administrativa, es podrà interposar, potestativament, recurs de reposició davant el mateix òrgan que ha dictat l'acte, en el termini d'un mes comptat des de l'endemà de la notificació, o bé recurs contenciós administratiu davant del Jutjat Contenciós Administratiu de València, o davant el jutjat contenciós administratiu de la circumscripció en què tinga el domicili el demandant, en el termini de dos mesos comptats des de l'endemà de la seua notificació. Tot això de conformitat amb el que estableixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que en fa la Llei 4/1999, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que s'utilitze qualsevol altra via que es considere oportuna.  
  
  
València, 7 d'agost de 2015.- El conseller d'Educació, Investigació, Cultura i Esport: Vicent Marzà Ibáñez.